
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 914 


4 Ιουλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πρόσληψη και αποζημίωση μεταπτυχιακών φοιτητών 


στο Πάντειο Πανεπιστήμιο. 1 

Καθορισμός της αμοιβής ειδικού συμβούλου ασφαλεί¬ 
ας στην Υπηρεσία Πολιτικής Αεροπορίας (ΥΠΑ) ... 2 

Καθορισμός αποδοχών του ειδικού επιστημονικού 
προσωπικού της Ε.Υ.Π. με σχέση εργασίας ιδιωτι¬ 
κού δικαίου ορισμένου χρόνου. 3 

Μη βεβαίωση, διαγραφή, μη λήψη αναγκαστικών μέ¬ 
τρων, επί μικροποσών οφειλών, πλην Ιδίων Πόρων, 
οι οποίες βεβαιώνονται και εισπράττονται στις Τε¬ 
λωνειακός Αρχές της χώρας. 4 


Καθιέρωση υπερωριακής εργασίας με αμοιβή πέραν 
του κανονικού ωραρίου για επτά (7) υπαλλήλους 
της Διεύθυνσης Τοπικής Αυτοδιοίκησης και Διοίκη¬ 
σης Ν. Χίου της Περιφέρειας Βορείου Αιγαίου, για 

το Α' εξάμηνο του 2003. 5 

Υπερωριακή εργασία, υπαλλήλων του Πολιτικού Γρα¬ 
φείου του Υπουργού Ανάπτυξης Β' εξαμήνου 2003 6 
Καθιέρωση υπερωριακής εργασίας σε υπαλλήλους 
του Γραφείου του Γενικού Γραμματέα καθώς και σε 
υπαλλήλους οδηγούς του Γενικού Γραμματέα του 
Υπουργείου Εθνικής Παιδείας και Θρησκευμάτων. 7 
Υπερωριακή εργασία διοικητικού προσωπικού με σχέ¬ 
ση εργασίας ιδιωτικού δικαίου του ΙΚΑ. 8 

Καθορισμός μηνιαίας αποζημίωσης της ομάδας εργα¬ 
σίας, που παρατάθηκε με την Φ.80410/οικ.9161/ 
2032/18.4.2003 (ΦΕΚ 502/Β/24.4.2003) απόφαση 
του Υπουργού Εργασίας και Κοινωνικών Ασφαλίσε¬ 
ων για την τακτοποίηση του περιεχομένου των τα¬ 
χυδρομικών σάκκων με τις επιστρεφόμενες κάρτες 


Κοινωνικής Ασφάλισης. 9 

Καθορισμός αριθμού θέσεωντου Δήμου Κοζάνης, που 
πληρούνται από άτομα που προστατεύονται από το 
Ν. 2643/1998 και κατανομή των θέσεων αυτών 10 


Τροποποίηση και συμπλήρωση της Υ4α/ 106353 ΦΕΚ 
750/Β/2003 κοινής υπουργικής απόφασης με θέμα 
«Τροποποίηση των Οργανισμών των Γενικών Νο¬ 
σοκομείων Παίδων Αθηνών «Π. &Α. ΚΥΡΙΑΚΟΥ» και 
«ΑΓΙΑ ΣΟΦΙΑ», ανακατανομή καθώς και συστά- 
σεις/μετατροπές θέσεων κλάδου γιατρών ΕΣΥ». 11 


ΑΠΟΦΑΣΕΙΣ 

Αριθ. 2/33992/0022 (1) 

Πρόσληψη και αποζημίωση μεταπτυχιακών φοιτητών 
στο Πάντειο Πανεπιστήμιο. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 9 παρ.5 του Ν.2083/1992 
(ΦΕΚ 159/τ.Α') «Εκσυγχρονισμός της Ανώτατης Εκπαί¬ 
δευσης». 

2. Τις διατάξεις του άρθρου 15 παρ.1 του Ν.2327/95 
(ΦΕΚ 156τ.Α') «Εθνικό Συμβούλιο Παιδείας, ρύθμιση θε¬ 
μάτων έρευνας Παιδείας και μετεκπαίδευσης εκπαιδευτι¬ 
κών και άλλες διατάξεις» όπως αυτό προσετέθη στο άρ¬ 
θρο 28 παρ.7του Ν.2083/92 (ΦΕΚ 159τ.Α') «Εκσυγχρονι¬ 
σμός της Ανώτατης Εκπαίδευσης». 

3. Τις διατάξεις του άρθρου 29Ατου Ν.1558/1985 (ΦΕΚ 
137/Α') «Κυβέρνηση και Κυβερνητικά Όργανα» όπως αυ¬ 
τό προστέθηκε με το άρθρο 27του Ν.2081/1992 (ΦΕΚ 154 
Α') «Ρύθμιση του θεσμού των επιμελητηρίων ... και άλλες 
διατάξεις « και αντικαταστάθηκε με την παρ.2α του άρ¬ 
θρου 1 του Ν.2469/1997 (ΦΕΚ 38/Α) «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

4. Την 1100383/1330/Α0006/2001 απόφαση του Πρωθυ¬ 
πουργού και του Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουργούς 
Οικονομικών». 

5. Το 3304/5.9.95 και Β7/393/16.7.96έγγραφατουΥΠΕΠΟ. 

6. Το 718/17.4.2003 έγγραφο του Παντείου Πανεπιστη¬ 
μίου. 

7. Την ανάγκη πρόσληψης μεταπτυχιακών φοιτητών με 
ωριαία αντιμισθία, για την επικουρία των μελών Δ. Ε. Π. 
του ανωτέρω Α.Ε.Ι, και τον καθορισμό των λεπτομερειών 
της πρόσληψης τους. 

8. Το γεγονός ότι από τις διατάξεις της απόφασης αυ¬ 
τής προκαλείται συνολική δαπάνη ύψους 23.478,00 ευρώ 
για μια πενταετία. Η δαπάνη αυτή θα καλύπτεται από τον 
τακτικό προϋπολογισμό του Παντείου Πανεπιστημίου και 
τον ΚΑΕ 0289 με αντίστοιχη επιβάρυνση του κωδικού αυ¬ 
τού αριθμού με το ποσό των 4.695,00 ευρώ, ετησίως, απο¬ 
φασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Εγκρίνουμε την πρόσληψη μεταπτυχιακών φοιτητών 
του Παντείου Πανεπιστημίου για να επικουρούν τα μέλη 
Δ. Ε. Π. στην άσκηση των φοιτητών, τη διεξαγωγή φρο¬ 
ντιστηρίων, εργαστηριακών ασκήσεων, εποπτεία εξετά¬ 
σεων και διόρθωση ασκήσεων. 

2. Ο αριθμός των ωρών εβδομαδιαίας απασχόλησης 
ανά μεταπτυχιακό φοιτητή καθορίζεται μέχρι 6 ώρες 
εβδομαδιαίως για την άσκηση των φοιτητών, τη διεξαγω¬ 
γή φροντιστηρίων και εργαστηριακών ασκήσεων και μέ¬ 
χρι 10 ώρες εβδομαδιαίως για την εποπτεία εξετάσεων 
και τη διόρθωση ασκήσεων. Ο αριθμός των ωρών δεν 
μπορεί να υπερβεί τις 783 κατ’ έτος. 

3. Το ύψος της ωριαίας αντιμισθίας ορίζεται σε 6 ΕΥΡΩ 
πλέον εργοδοτικών εισφορών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 
-♦- 

Αριθ. 2/29253/0022 (2) 

Καθορισμός της αμοιβής ειδικού συμβούλου ασφαλείας 
στην Υπηρεσία Πολιτικής Αεροπορίας (ΥΠΑ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη : 

1 .Τις διατάξεις 

α. Του Ν .Δ.714/70 (238 Α) «Περί ιδρύσεως Δ/νσεως Ενα¬ 
έριων Μεταφορών» όπωςτροποποιήθηκε μεταγενέστερα 
με το Ν. 1340/83 (35 Α). 

β.Του Π.Δ.56/89 (28/Α) «Περί Οργανισμού της ΥΠΑ» 
όπωςτροποποιήθηκε μεταγενέστερα με το Π.Δ.439/89το 
Π.Δ.35/93, 80/96 και 57/02. 

Γ. Του Ν.2362/95 (247 Α) «περί Δημοσίου Λογιστικού 
ελέγχου των δαπανών του Κράτους και άλλες διατάξεις» 
σε συνδυασμό με τις διατάξεις των νομοθετικών κειμένων 
των διατηρουμένων σε ισχύ βάσει των διατάξεων της πα¬ 
ραγράφου 1 του άρθρου 112 του ίδιου Νόμου. 

Δ. Της παραγράφου 2 του άρθρου έκτου του Ν.2338/95 
(202 Α) «περί πρόσληψης συμβούλων στην ΥΠΑ», όπως 
συμπληρώθηκε με την παράγραφο 3 του άρθρου 13 του 
Ν.2465/97 (Α28) «θέματα αρμοδιότητας του Υπουργείου 
Μεταφορών και Επικοινωνιών». 

Ε. Της κοινής απόφασης του Πρωθυπουργού και του 
Υπουργού Οικονομικών υπ’ αριθμ. 1100383/1330/Α0006/ 
31.10.01 (Β1485) «Ανάθεση αρμοδιοτήτωντου Υπουργού 
Οικονομικών στους Υφυπουργούς Οικονομικών». 

Στ. Του Π.Δ.81/02 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ 57 Α). 

Ζ. Του άρθρου 40του Ν.849/78 όπως συμπληρώθηκε με 
το άρθρο 8 του Ν.2129/93. 

Η. Του άρθρου 29 του Ν. 1558/85 «Κυβέρνηση και Κυ¬ 
βερνητικά Όργανα», (Α 137) καθώς και του άρθρου 29α 
αυτού όπως το τελευταίο προστέθηκε με το άρθρο 27 του 
Ν.2081/92 (Α154) και αντικαταστάθηκε με την παρ.201 
του άρθρου 1 του Νόμου 2469/97 (Α38). 


2. Το γεγονός ότι από την εφαρμογή των διατάξεων της 
απόφασης αυτής προκαλείται δαπάνη το ύψος της οποί¬ 
ας υπολογίζεται σε 31.500 ΕΥΡΩ για το τρέχον οικονομι¬ 
κό έτος και η οποία θα καλυφθεί από τις πιστώσεις του 
Προϋπολογισμού της ΥΠΑ, ειδ.φορέας 39/120 και ΚΑΕ 
0871, αποφασίζουμε: 

1. Καθορίζουμε το ύψος της μηνιαίας αμοιβής του ειδι¬ 
κού συμβούλου της Υπηρεσίας Πολιτικής Αεροπορίας 
(ΥΠΑ), για την παροχή υπηρεσιών επί νομικών θεμάτων 
προς τον Διοικητή της ΥΠΑ, στο ποσό των τριών χιλιάδων 
πεντακοσίων (3.500) ΕΥΡΩ, από 11.4.2003 έως 10.4.2004. 

2. Ο εν λόγω σύμβουλος αναλαμβάνει την υποχρέωση 
να παρέχει συμβουλές σε θέματα ασφάλειας αερολιμέ¬ 
νων για την ανάπτυξη του εθνικού συστήματος ασφάλει¬ 
ας των ελληνικών αερολιμένων, όσον αφορά τον συντονι¬ 
σμό και τον σχεδίασμά των μέτρων ασφάλειας των αερο¬ 
δρομίων που εμπλέκονται άμεσα στη διακίνηση του 
προσωπικού της Ολυμπιακής Κοινότητας και των λοιπών 
επιβατών, κατά τη διεξαγωγή των Ολυμπιακών Αγώνων 
στην Αθήνα το 2004. Επίσης υποχρεούται να παρέχει συμ¬ 
βουλές στα ζητήματα εναρμόνισης του κανονισμού 
ασφαλείας αερολιμένων, στα διεθνή πρότυπα καθώς και 
για την μέθοδο εφαρμογής των συστημάτων ελέγχου και 
προστασίας των αερολιμένων. 

Οι παραπάνω συμβουλές θα πρέπει να αποτελούν συ¬ 
μπεράσματα από την γνώση και την εμπειρία που απέκτη¬ 
σε ο συμβαλλόμενος από την δεκαετή θητεία του στον 
Κρατικό Αερολιμένα Αθηνών και κατόπιν στον Διεθνή Αε¬ 
ρολιμένα Αθηνών αλλά και την διεθνή εμπειρία του από 
λεπτομερή ενημέρωση και επιτόπια παρουσία του στην 
παρακολούθηση λειτουργίας συστημάτων ασφαλείας 
αερολιμένων Ολυμπιακών πόλεων όπως Βαρκελώνη, Ατ- 
λάντα, Σίδνευ και Σολτ Λέικ, τις οποίες επισκέφθηκε με 
την ιδιότητα, του μέλους θεματικής επιτροπής της ΥΠΑ. 

3. Η ανωτέρω αμοιβή καταβάλλεται στον δικαιούχο ανά 
δεδουλευμένο μήνα και βαρύνει τις πιστώσεις του ΚΑΕ 
0871, του Προϋπολογισμού της ΥΠΑ, ειδ.φορέας 39/120, 
οικ.έτους 2003. 

4. Εξουσιοδοτείται ο Διοικητής της ΥΠΑ να υπογράψει 
την σχετική σύμβαση με το σύμβουλο που θα προσλη- 
φθεί. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 3 Ιουλίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΜΕΤΑΦΟΡΩΝ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΦΛΩΡΙΔΗΣ ΧΡΙΣΤΟΣ ΒΕΡΕΛΗΣ 

-♦- 

Αριθ. 2/27881/0022 (3) 

Καθορισμός αποδοχών του ειδικού επιστημονικού προ¬ 
σωπικού της Ε.Υ.Π. με σχέση εργασίας ιδιωτικού δι¬ 
καίου ορισμένου χρόνου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1.Τις διατάξεις: 

α. Του άρθρου 20 παρ.1 το Ν.1876/1990 «Ελεύθερες 
συλλογικές διαπραγματεύσεις και άλλες διατάξεις (Α'27). 

β. Του άρθρου 40 του Ν. 849/1978 «Περί παροχής κινή¬ 
τρων...» (Α'232). 

γ. Του άρθρου 29Ατου Ν. 1558/1985, το οποίο προστέ¬ 
θηκε με το άρθρο 27του Ν.2081/1992 (ΦΕΚΑΊ54) και του 
άρθρου 1 του Ν.2469/1997 (Α'38). 

δ. Της απόφασης του Πρωθυπουργού και του Υπουρ¬ 
γού Οικονομικών 1100383/1330/Α 0006/31.10.2001 «Ανά¬ 
θεση αρμοδιοτήτων των Υφυπουργών Οικονομικών» 
(ΒΊ 485/31.10.2001). 

2. Το γεγονός ότι από τις διατάξεις της παρούσας από¬ 
φασης προκαλείται ετήσια δαπάνη ύψους 33.000 ευρώ, η 
οποία θα αντιμετωπισθεί από τις εγγεγραμμένες πιστώ- 
σειςτου Ε.Φ.11-610 ΚΑΕ 0211,0214, 0217, 0239, 0291 οι¬ 
κονομικού έτους 2003 και των επομένων ετών. 

3. Την ανάγκη προσέλκυσης στην Ε.Υ.Π. στελεχών με ει¬ 
δικά προσόντα για τις θέσεις του εν θέματι προσωπικού 
της που να ανταποκρίνονται στις ιδιάζουσας φύσης ανά¬ 
γκες της Υπηρεσίας αυτής, λόγω της αποστολής της. 

4. Το γεγονός ότι για την κάλυψη ορισμένων από τις 
προαναφερόμενες ανάγκες απαιτούνται προσόντα που 
κατά κανόνα διαθέτουν συνταξιούχοι αξιωματικοί των 
Ενόπλων Δυνάμεων και των Σωμάτων Ασφαλείας, για 
τους οποίους όμως η πρόσληψη είναι εντελώς ασύμφο¬ 
ρη, λόγω της παρακράτησης του 70% των συντάξιμων 
αποδοχών τους, σύμφωνα με τις διατάξεις του άρθρου 8 
παρ. 14του Ν.2592/1998, αποφασίζουμε: 

1. Το Ειδικό Επιστημονικό Προσωπικό της Ε.Υ.Π. που 
προβλέπεται από τις διατάξεις του άρθρου 35 του 
Π.Δ.360/1992 λαμβάνει τις αποδοχές που καθορίζονται 
από τις διατάξεις της 2026439/3480/0022 και 30.5.1997 
Κ.Υ.Α., προσαυξημένες κατά 30%, όσον ιαφοράτο βασι¬ 
κό μισθό καιτα επιδόματα εξομάλυνσης, υψηλής ευθύνης 
και απόδοσης. Η εν λόγω προσαύξηση ορίζεται στο 100% 
για όσους από το προσωπικό αυτό προέρχονται από ισυ- 
νταξιούχους αξιωματικούς των Ενόπλων Δυνάμεων και 
των Σωμάτων Ασφαλείας. 

2. Η ισχύς της παρούσας απόφασης αρχίζει από 1.1.2003. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 1 Ιουλίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΦΛΩΡΙΔΗΣ ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ. Τ.3088/213/Α0019 (4) 

Μη βεβαίωση, διαγραφή, μη λήψη αναγκαστικών μέτρων, 
επί μικροποσών οφειλών, πλην Ιδίων Πόρων, οι οποίες 
βεβαιώνονται και εισπράττονται στις Τελωνειακός Αρ¬ 
χές της χώρας. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.2960/01 «Εθνικός Τελωνειακός 
Κώδικας» (ΦΕΚ265τ.Α'). 

2. Τις διατάξεις των παραγράφων 3 έως 6, του άρθρου 
39, του Ν.2065/92 «Αναμόρφωση της άμεσης φορολο¬ 
γίας και άλλες διατάξεις», (ΦΕΚ 113τ.Α'). 

3. Την 1082497/4061 -24/0016/13.7.98/ΠΟΛ. 1197 Α.Υ.Ο. 

4. Την 1114260/6631 -26/0016/24.12.2001/ΠΟΛ. 1383 Α.Υ.Ο. 


5. Το άρθρο 17, παρ. 4, του Ν.2579/98 «Φορολογικές 
ρυθμίσεις και άλλες διατάξεις» (ΦΕΚ31 τ.Α') και το άρθρο 
19, παρ. 3, του Ν.2948/01 «Φορολογικές ρυθμίσεις για την 
εισαγωγή του ΕΥΡΩ»(ΦΕΚ 242 τ.Α'). 

6. Τα άρθρα 217, παρ. 1, εδάφιο δεύτερο, περίπτωση γ, 
καθώς και 240, πρώτο εδάφιο, του Καν. (ΕΟΚ) αρ. 
2913/92, «Κοινοτικός Τελωνειακός Κώδικας». 

7. Τα άρθρα 868 και898του Καν. (ΕΟΚ) αρ. 2454/93, «Δια¬ 
τάξεις εφαρμογής του Κοινοτικού Τελωνειακού Κώδικα». 

8. Τον Καν. αρ. 1150/2000 του Ε. Συμβουλίου «Γιατο σύ¬ 
στημα των Ιδίων Πόρων των Κοινοτήτων». 

9. Την ανάγκη εφαρμογής ομοιόμορφης διαδικασίας μη 
βεβαίωσης, διαγραφής, μη λήψης αναγκαστικών, κατά 
Κ.Ε.Δ.Ε., μέτρων είσπραξης εσόδωντου Δημοσίου, καθώς 
και υπέρ νομικών προσώπων και τρίτων, στις δημόσιες οι¬ 
κονομικές υπηρεσίες (Δ.Ο.Υ. και Τελωνεία) της χώρας. 

10. Την 1100383/1330/Α0006/31.10.2001 κοινή απόφα¬ 
ση του Πρωθυπουργού και του Υπ. Οικονομικών με την 
οποία καθορίζονται οι αρμοδιότητες των Υφυπουργών 
Οικονομικών. 

11. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Άρθρο 1 

Μη βεβαίωση μικροποσών οφειλών. 

Δεν ενεργείται βεβαίωση στις Τελωνειακός Αρχές οφει¬ 
λών, ως έσοδα υπέρ του Δημοσίου, καθώς και ως έσοδα 
υπέρ νομικών προσώπων ή τρίτων, εφόσον το οφειλόμε- 
νο κατά οφειλέτη ποσό δεν υπερβαίνει τα εικοσιεπτά (27) 
ΕΥΡΩ. 

Από της παρούσης διάταξης εξαιρούνται τα έσοδα 
υπέρ οργανισμών τοπικής αυτοδιοίκησης, τα τέλη κυκλο¬ 
φορίας που δεν καταβάλλονται με το ειδικό σήμα, καθώς 
και οι Ίδιοι Πόροι. 

Άρθρο 2 

Διαγραφή βεβαιωμένων μικροποσών οφειλών. 

Οι ήδη βεβαιωμένες ανείσπρακτες οφειλές, πλην εκεί¬ 
νων των Ιδίων Πόρων, στις Τελωνειακός αρχές της χώρας 
υπέρ του Δημοσίου, καθώς και ως υπέρ νομικών προσώ¬ 
πων ή τρίτων, εκτός των οφειλών υπέρ των οργανισμών 
τοπικής αυτοδιοίκησης, διαγράφονται εφόσον το συνολι¬ 
κό ποσό της βασικής οφειλής κατά οφειλέτη δεν υπερ¬ 
βαίνει τα εικοσιεπτά (27) ΕΥΡΩ. 

Η διαγραφή των εν λόγω οφειλών πραγματοποιείται οί- 
κοθεν με αποφάσεις του Προϊστάμενου της αρμόδιας Τε- 
λωνειακής Αρχής. 

Άρθρο 3 

Μη λήψη αναγκαστικών, κατά Κ.Ε.Δ.Ε., μέτρων είσπρα¬ 
ξης σε βάρος οφειλετών μικροποσών. 

Δεν λαμβάνονται τα προβλεπόμενα από τον Κώδικα Εί¬ 
σπραξης Δημοσίων Εσόδων (Ν.Δ.356/74) αναγκαστικά 
μέτρα είσπραξης σε βάρος οφειλετών, εκτός του μέτρου 
της κατάσχεσης απαιτήσεων εις χείρας τρίτων, εφόσον οι 
συνολικά βεβαιωμένες και ληξιπρόθεσμες στις Τελωνεια- 
κές Αρχές της χώρας οφειλές τους υπέρ του Δημοσίου, 
καθώς και υπέρ νομικών προσώπων ή τρίτων, δεν υπερ¬ 
βαίνουν τα εκατόν πενήντα (150) ΕΥΡΩ. 

Από την παρούσα διάταξη εξαιρούνται οι οφειλές υπέρ 
οργανισμών τοπικής αυτοδιοίκησης, καθώς και οι οφει¬ 
λές από Ιδιους Πόρους. 

Άρθρο 4 

Ισχύς - Δημοσίευση 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από της δημοσίευσής της. 

Αθήνα, 1 Ιουλίου 2003 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 

-Φ- 

Αριθ.2/34191/0022 (5) 

Καθιέρωση υπερωριακής εργασίας με αμοιβή πέραν του 
κανονικού ωραρίου για επτά (7) υπαλλήλους της Διεύ¬ 
θυνσης Τοπικής Αυτοδιοίκησης και Διοίκησης Ν. Χίου 
της Περιφέρειας Βορείου Αιγαίου, για το Α' εξάμηνο 
του 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 18 του Ν.2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» όπως αυτό αντικα- 
ταστάθηκε με το άρθρο 15του Ν.2592/1998. 

2. Τις διατάξεις του Ν.2503/1997. 

3. Τις διατάξεις του άρθρου 29 του Ν.1558/1985 «Κυ¬ 
βέρνηση και Κυβερνητικά Όργανα» που προστέθηκε με 
το άρθρο 27 του Ν.2081/92 και αντικαταστάθηκε με την 
παρ. 2ατου αρ. 1 του Ν.2469/97. 

4. Τις 2030771/4262/0022/24.4.97, 2090440/12741/ 
0022/23.12.97, 2022941/2297/0022/7.4.1998 και 20507 
42/5390/0022/28.7.1998 και 2/8803/0022/8.2.1999 εγκυ¬ 
κλίους του Γενικού Λογιστηρίου του Κράτους. 

5. Την ανάγκη απασχόλησης επτά (7) υπαλλήλωντης Δι¬ 
εύθυνσης Τοπικής Αυτοδιοίκησης και Διοίκησης Ν. Χίου 
της Περιφέρειας Βορείου Αιγαίου, για το Α' εξάμηνο του 
2003, κατά τις απογευματινές ώρες των εργασίμων ημε¬ 
ρών από Δευτέρα έως Παρασκευή και μέχρι την 22η ώρα 
για την αντιμετώπιση έκτακτων και αυξημένων υπηρεσια¬ 
κών αναγκών, που προκύπτουν από την ανάγκη αρχικής 
χορήγησης και ανανέωσης αδειών παραμονής αλλοδα¬ 
πών, την υλοποίηση προγραμμάτων στέγασης αστέγων 
και λόγω της αποχώρησης δύο υπαλλήλων με άδεια μη¬ 
τρότητας. 

6. Την ύπαρξη εγγεγραμμένης πίστωσης για το σκοπό 
αυτό, ύψους δύο χιλιάδων πεντακοσίων (2.500) ευρώ 
στον ΚΑΕ 0511 του φορέα 911-55/061 του Προϋπολογι¬ 
σμού της Περιφέρειας Βορείου Αιγαίου, σε βάρος της 
οποίας προκαλείται δαπάνη ίση περίπου με το ήμισυ της 
πίστωσης αυτής. 

7. Τον ορισμό ως υπευθύνου για τον έλεγχο και την πα¬ 
ρακολούθηση της προσφοράς υπερωριακής εργασίας 
των ανωτέρω υπαλλήλων, της Γιασεμής Μονιού, υπαλλή¬ 
λου του Τμήματος Διοικητικού - Οικονομικού, της ανωτέ¬ 
ρω Διεύθυνσης. 

3. Την 2/80345/004/8.11.99 (ΦΕΚ 2040/Β/19.11.99) κοι¬ 
νή υπουργική απόφαση για μεταβίβαση εξουσίας υπο¬ 
γραφής σύμφωνα με το άρθρο 7 του Ν. 1943/91, αποφα¬ 
σίζουμε: 

Καθιερώνουμε υπερωριακή εργασία με αμοιβή/πέραν 
του κανονικού ωραρίου για το Α' εξάμηνο του 2003, κατά 


τις απογευματινές ώρες των εργασίμων ημερών Δευτέρα 
έως Παρασκευή, και από τη 16η μέχρι την 22η ώρα, για 
επτά (7) υπαλλήλους της Διεύθυνσης Τοπικής Αυτοδιοί¬ 
κησης και Διοίκησης Ν. Χίου της Περιφέρειας Βορείου Αι¬ 
γαίου, και μέχρι τριακόσιες είκοσι δύο (322) ώρες συνολι¬ 
κά για τους ανωτέρω υπαλλήλους ως εξής: 

α) Για έξι (6) υπαλλήλους ΔΕ: συνολικά με 276 ώρες. 

β) Γιαέναν(Ι) υπάλληλο ΥΕ: μέχρι 46 ώρες σύμφωνα με 
τον πίνακα προγραμματισμού της ανωτέρω Διεύθυνσης 
της Περιφέρειας Βορείου Αιγαίου. 

Η απόφαση αυτή ισχύει ένα μήνα πριν από τη δημοσί¬ 
ευσή της στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2003 
Οι Γ ενικοί Γ ραμματείς 

Δημ/κής Πολιτικής Υπ. Εσωτ. Δημ. Διοίκησης 
Υπ. Οικ. και Οικονομικών και Αποκέντρωσης 
ΙΩΑΝ. ΚΟΥΣΟΥΛΑΚΟΣ Β. ΒΑΛΑΣΟΠΟΥΛΟΣ 

-Φ- 

Αριθ. 2/33483/0022 (6) 

Υπερωριακή εργασία, υπαλλήλων του Πολιτικού Γ ραφεί¬ 
ου του Υπουργού Ανάπτυξης Β' εξαμήνου 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν.2592/18.3.98 
«Αναπροσαρμογή συντάξεων πολιτικών συνταξιούχων 
του Δημοσίου, ρύθμιση συνταξιοδοτικών θεμάτων και άλ¬ 
λες διατάξεις» (ΦΕΚ 57/Α/18.3.98). 

2. Τη 2022941/2297/0022/7.4.98 απόφαση Υφυπουρ¬ 
γού Οικονομικών «Κοινοποίηση των διατάξεων του άρ¬ 
θρου 15 του Ν.2592/98 για υπερωριακή εργασία». 

3. Την Π.Υ.Σ. 377/4.10.95 (ΦΕΚ 6/Α/16.12.96) συμπλή¬ 
ρωση και τροποποίηση της Π.Υ.Σ. αριθμ. 88/2.8.85 «Ορ¬ 
γάνωση και λειτουργία Πολιτικών Γ ραφείων Μελών της 
Κυβέρνησης και Υφυπουργών», καθώς και την Π.Υ.Σ. 
33/30.5.97 (ΦΕΚ 19/Α/30.5.97). 

4. Το Π.Δ. 27/1.2.96 «περί συγχώνευσης των Υπουργεί- 
ωνΤουρισμού, Βιομηχανίας, Ενέργειας -Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α/1.2.96). 

5. Την κοινή απόφαση των Υπουργών Οικονομικών και 
Ανάπτυξης με αριθ. Δ13/Φ.5.27/112/29.2.96 (ΦΕΚ 
99/Β/20.2.96) «Σύσταση Πολιτικού Γραφείου Υπουργού 
Ανάπτυξης και θέσεων ειδικών Συμβούλων-Συνεργατών 
και μετακλητών διοικητικών υπαλλήλων». 

6. Τη 2/80345/0004 κοινή υπουργική απόφαση Υπουρ¬ 
γών «Μεταβίβαση εξουσίας υπογραφής σύμφωνα με το 
άρθρο 7 παρ. 1 του Ν. 1943/91» (ΦΕΚ 2040/19.11.99). 

7. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137 Α), όπως 
τροποποιήθηκε με το άρθρο 27 του Ν.2081/92 (ΦΕΚ 154/ 
Α) και αντικαταστάθηκε με το Ν.2469/14.3.97 (ΦΕΚ38/Α). 

8. Το γεγονός ότι για την εν λόγω δαπάνη υπάρχει εγγε¬ 
γραμμένη πίστωση στον τακτικό προϋπολογισμό του 
Υπουργείου Ανάπτυξης 35/150 ΚΑΕ 0511-370.000 0512- 
630.000 οικονομικού έτους 2003 και αντίστοιχα η δαπάνη 
ανέρχεται στο ποσό των 0511 12.500 ΕΥΡΩ-0512 20.800 
ΕΥΡΩ. 

Την ανάγκη υπερωριακής απασχόλησης υπαλλήλων για 
την εύρυθμη λειτουργία του Πολιτικού Γραφείου του 
Υπουργού Ανάπτυξης, αποφασίζουμε: 

Εγκρίνουμε γιατο χρονικό διάστημα από 1.7.2003 μέχρι 
και 31.12.2003: 

α. Υπερωριακή εργασία μέχρι 40 ώρες το μήνα, 
β. Εργασία ημερησία Κυριακών και εξαιρέσιμων ημε¬ 
ρών μέχρι 20 ώρες το μήνα και 
γ. Νυχτερινή εργασία μέχρι 30 ώρες το μήνα για κάθε 
ένα από τους κατωτέρω υπαλλήλους του Πολιτικού Γ ρα¬ 
φείου του Υπουργού Ανάπτυξης πέντε (5) μετακλητούς 
υπαλλήλους 

τέσσερις (4) ειδικούς συμβούλους - συνεργάτες του 
Υπουργού Ανάπτυξης πέντε (5) υπαλλήλους αποσπασμέ¬ 
νους στο Πολιτικό Γ ραφείο του Υπουργού Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2003 

Οι Γ ενικοί Γ ραμματείς 
Δημ/κής Πολιτικής Υπουργείου 

Υπ. Οικ. και Οικονομικών Ανάπτυξης 

ΙΩΑΝ. ΚΟΥΣΟΥΛΑΚΟΣ Γ.ΑΓΡΑΦΙΩΤΗΣ 

-♦- 

Αριθ. 2/33241/0022 (7) 

Καθιέρωση υπερωριακής εργασίας σε υπαλλήλους του 
Γ ραφείου του Γ ενικού Γ ραμματέα καθώς και σε υπαλ¬ 
λήλους οδηγούς του Γ ενικού Γ ραμματέα του Υπουρ¬ 
γείου Εθνικής Παιδείας και Θρησκευμάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

1. Έχοντας υπόψη τις διατάξεις: 
α) Του αρ 29ατου Ν. 1558/85 «Κυβέρνηση και Κυβερνη¬ 
τικά Όργανα» (ΦΕΚ137/Α/85) όπως προστέθηκε με το αρ. 
27 του Ν. 2081/92 και αντικαταστάθηκε με το αρ. 1 του Ν. 
2469/97. 

β) Του Π.Δ. 274/89 «Οργάνωση των Υπηρεσιών της 
Γ.Γ.Ν. Γενιάς» (ΦΕΚ 130/Α/89). 

γ) Του Π.Δ. 386/91 «Περί μεταφοράς αρμοδιοτήτων της 
Γ.Γ.Ν. Γενιάς, και της Γ.Γ. Λαϊκής Επιμόρφωσης από το 
Υπουργείο Πολιτισμού στο Υπουργείο Εθνικής Παιδείας 
και Θρησκευμάτων» (ΦΕΚ 139/Α/91). 

δ) Το Π.Δ. 388/24/10/2001 (ΦΕΚ 254/Α/24/10/2002) 
«Διορισμός Υπουργών και Αναπληρωτών Υπουργών και 
Υφυπουργών». 

ε) Την 908/Η/3755/22.5.2000 κοινή απόφαση του Πρωθυ¬ 
πουργού καιτου Υπουργού Εθνικής Παιδείας και Θρησκευ¬ 
μάτων με την οποία διορίσθηκε Γ ενικός Γ ραμματέας της 
Γ.Γ.Ν. Γενιάς ο Γεώργιος Σακελλίων (ΦΕΚ 144/Γ/23.5.00). 

στ) Την 2949/27.12.93 απόφαση του Υπουργού Εθνικής 
Παιδείας και Θρησκευμάτων «Αρμοδιότητες Γενικού 
Γραμματέα Νέας Γενιάς» (ΦΕΚ 936/28.12.93). 

ζ) Την 2022941/2297/0022/7.4.98 και 2050742/5390/ 
0022/28.7.98 εγκυκλίων του Υπουργείου Οικ/κών και τις 
διατάξεις του άρθρ. 15 του Ν. 2592/98 «Αναπροσαρμογή 
συντάξεων πολιτικών συνταξιούχων του Δημοσίου, ρύθ¬ 
μιση συνταξιοδοτικών θεμάτων και άλλες διατάξεις (ΦΕΚ 
57Α/18.3.98). 


η) Του αρ. 22 παρ. 3 του Ν. 2362/95. 

2. Το γεγονός ότι από την απόφαση αυτή προκαλείται 
δαπάνη περίπου , σε βάρος του ΚΑΕ 0511 € (24.800,00) 
και 0512 (12.000,00) €, οικ. έτους 2003. 

3. Την ανάγκη καθιερώσεως υπερωριακής εργασίας κα¬ 
τά τις απογευματινές ώρες και Κυριακές και εξαιρέσιμες 
ημέρες για δύο (2) υπαλλήλους με σχέση εργασίας ιδιω¬ 
τικού δικαίου αορίστου χρόνου, που έχουν αποσπασθεί 
ως οδηγοί στο Υπηρεσιακό αυτοκίνητο του Γενικού Γραμ¬ 
ματέα Νέας Γενιάς. 

4. Τις ανάγκες μετακίνησης του Γενικού Γ ραμματέα Νέ¬ 
ας Γ ενιάς τόσο εντός, όσο και εκτός έδρας, για την υλο¬ 
ποίηση προγραμμάτων στην περιφέρεια και των αναγκών 
της υπηρεσίας. 

5. Τις ανάγκες του Γραφείου του Γενικού Γραμματέα. 

6. Τις υπηρεσιακές ανάγκες της Γ.Γ.Ν.Γ. 

7. Την 2/74260/0004/15.10.99 κοινή υπουργική απόφαση 
με θέμα «Μεταβίβαση εξουσίας υπογραφής σύμφωνα με 
το αρ.7 παρ. 1 του Ν. 1943/91», αποφασίζεται: 

Εγκρίνεται γιατο έτος 2003, η καθιέρωση υπερωριακής 
εργασίας κατά τις απογευματινές ώρες, Κυριακές και 
εξαιρέσιμες, σε υπαλλήλους του Γραφείου του Γενικού 
Γ ραμματέα, καθώς και σε αποσπασμένους οδηγούς του 
Γ ενικού Γ ραμματέα Νέας Γ ενιάς ως κάτωθι: 

1) Εγκρίνεται η καθιέρωση υπερωριακής εργασίας από 
1.6.2003 έως 31.12.2003 με αμοιβή δύο (2) υπαλλήλων 
(οδηγών), με σχέση εργασίας ιδιωτικού δικαίου αορίστου 
χρόνου, που έχουν αποσπασθεί ως οδηγοί στο υπηρεσια¬ 
κό αυτοκίνητο του Γ ενικού Γ ραμματέα Νέας Γενιάς, μέχρι 
εξήντα (60) ώρες το μήνα για απογευματινή υπερωριακή 
απασχόληση και τριάντα (30) ώρες το μήνα για Κυριακές 
και εξαιρέσιμες στον καθένα και όσο αφορά τις ώρες μέ- 
χρι 22 ας. 

2) Επίσης εγκρίνεται η καθιέρωση υπερωριακής απα¬ 
σχόλησης από 1.6.2003 έως 31.12.2003 με αμοιβή επτά 
(7) υπαλλήλων του Γ ραφείου του Γ ενικού Γ ραμματέα Νέ¬ 
ας Γ ενιάς, μέχρι εξήντα (60) ώρες το μήνα για απογευμα¬ 
τινή υπερωριακή απασχόληση και πέντε (5) υπαλλήλων 
για τριάντα (30) ώρες το μήνα για Κυριακές και εξαιρέσι¬ 
μες στον καθένα και όσο αφορά τις ώρες μέχρι 22ας. 

3) Η πραγματοποίηση των ωρών υπερωριακής απογευ¬ 
ματινής απασχόλησης, καθώς Κυριακών και εξαιρέσιμων 
θα βεβαιώνεται κάθε φορά από το αρμόδιο όργανο της 
Γ.Γ.Ν.Γ. όπως αυτό προκύπτει από τις αποφάσεις εκχω- 
ρήσεως αρμοδιοτήτων, καθώς και τα συνεργεία υπερω- 
ριακής απασχόλησης. 

4) Η δαπάνη βαρύνει το προϋπολογισμό της Γ.Γ.Ν.Γ. ειδ. 
φορέα 19/630/ΚΑΕ 0512 και ΚΑΕ 0511 οικ. έτους 2003. 

5) Η ανωτέρω απόφαση έχει ισχύ (ένα) 1 μήνα πριν από 
τη δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2003 
Οι Γ ενικοί Γ ραμματείς 

Δημ/κής Πολιτικής Υπ. Υπ. Εθνικής Παιδείας 

Οικονομίας και Οικονομικών και Θρησκευμάτων 
ΙΩΑΝ. ΚΟΥΣΟΥΛΑΚΟΣ ΑΘΑΝ. ΤΣΟΥΡΟΠΛΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/33137/0022 (8) 

Υπερωριακή εργασία διοικητικού προσωπικού με σχέση 
εργασίας ιδιωτικού δικαίου του ΙΚΑ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/97 (ΦΕΚ40/Α/21.3.97) «Ανα¬ 
μόρφωση μισθολογίου προσωπικού της Δημ. Διοίκησης 
και άλλες διατάξεις», όπως τροποποιήθηκε με το άρθρο 
15του Ν. 2592/98 (ΦΕΚ57/Α/18.3.98) και το άρθρο ΙΟτου 
Ν. 2606/98. 

2. Την 2/13071/0022/18.5.99 εγκύκλιο του Υπουργείου 
Οικονομικών «υπερωριακή απασχόληση προσωπικού με 
σχέση εργασίας ιδ. δικαίου». 

3. Το γεγονός ότι έχουν εκδοθεί οι σχετικές αποφάσεις 
κατ’ εφαρμογή της εργατικής Νομοθεσίας από την αρμό¬ 
δια Δ/νση Επιθεώρησης Εργασίας της οικείας Νομαρ- 
χίας. 

4. Την ανάγκη υπερωριακής απασχόλησης διοικητικού 
και εργατοτεχνικού προσωπικού με σχέση εργασίας ιδ. 
δικαίου του ΙΚΑ για την κάλυψη της απασχόλησης των 
υπαλλήλων στις Υπηρεσίες 24ώρου βάσεως (Νοσοκο¬ 
μεία ΣΑΒ), και την ανάγκη υπερωριακής απασχόλησης 
των διοικητικών υπαλλήλων που προκύπτει από το γεγο¬ 
νός ότι το Ίδρυμα διέρχεται περίοδο μεταρρύθμισης με 
εισαγωγή νέων παραμέτρων και αρχών σε όλους τους το¬ 
μείς δραστηριότητας του σε συνάρτηση με τις ευρισκό¬ 
μενες σε εξέλιξη εφαρμογές του Ασφαλισμένου Πληρο¬ 
φοριακού Συστήματος. 

5. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των δέκα εννέα χιλιάδων 
τριακοσίων ογδόντα εννέα (19.389,00) ΕΥΡΩ περίπου και 
θα βαρύνει την εγγεγραμμένη πίστωση στον προϋπολο¬ 
γισμό του ΙΚΑ έτους 2003. 

6. Την 2/80345/0004/8.11.99 (ΦΕΚ2040/Β/19.11.99) κοι¬ 
νή υπουργική απόφαση «Μεταβίβαση εξουσίας υπογρα¬ 
φής σύμφωνα με το άρθρο 7παρ. 1 του Ν. 1943/91», απο¬ 
φασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας για το διοικητικό και εργατοτεχνικό προσωπικό με 
σχέση εργασίας ιδιωτικού δικαίου του ΙΚΑ, για το έτος 
2003, ως εξής: 

Α) για 22 διοικητικούς υπαλλήλους από 120 ώρες στον 
καθένα (2.640 ώρες συνολικά) για το έτος 2003. 

Β) για 2 διοικητικούς υπαλλήλους από 60 ώρες στον κα¬ 
θένα (120 ώρες συνολικά) για το Α' εξάμηνο 2003. 

Γ) για 10 υπαλλήλους προσωπικό καθαριότητας από 
120 ώρες στον καθένα (1.200 ώρες συνολικά) για το έτος 
2003. 

Δ) για 3 υπαλλήλους προσωπικό καθαριότητας από 25 
ώρες στον καθένα (75 ώρες συνολικά) για το Α' εξάμηνο 
του 2003. 

Ε) για 13 υπαλλήλους, εργατοτεχνικό προσωπικό από 
120 ώρες στον καθένα (1.560 ώρες συνολικά) για το έτος 
2003. 

ΣΤ) για 1 υπάλληλο εργατοτεχνικό προσωπικό 25 ώρες 
για το Α' εξάμηνο του 2003. 

Οι ημέρες απασχόλησής τους είναι όλες οι ημέρες της 
εβδομάδας (από Δευτέρα έως Παρασκευή) και οι ώρες 
υπερωριακής εργασίας 2 ώρες καθημερινά. 

Ο υπεύθυνος για την παρακολούθηση και τον έλεγχο 


της πραγματικής παροχής της υπερωριακής απασχόλη¬ 
σης είναι ο Προϊστάμενος της Δ/νσης κάθε μονάδας. 

Η κατανομή των ανωτέρω ωρών γίνεται με απόφαση 
του Διοικητή του ΙΚΑ και η πραγματοποίησή τους διαπι¬ 
στώνεται με βεβαίωση του οικείου Διευθυντή. 

Η απόφαση αυτή η οποία ισχύει ένα μήνα πριν από τη 
δημοσίευσή της, να δημοσιευθεί στην Εφημερίδα της Κυ- 
βερνήσεως. 

Αθήνα, 27 Ιουνίου 2003 
Οι Γ ενικοί Γ ραμματείς 

Δημ/κής Πολιτικής Κοιν. Ασφαλίσεων 

Υπ. Οικονομίας Υπ. Εργασίας και 

και Οικονομικών Κοιν. Ασφαλίσεων 

ΙΩΑΝ. ΚΟΥΣΟΥΛΑΚΟΣ ΔΗΜΟΣΘ. ΔΑΣΚΑΛΑΚΗΣ 

-Φ- 

Αριθ. 2/30751/0022 (9) 

Καθορισμός μηνιαίας αποζημίωσης της ομάδας εργα¬ 
σίας, που παρατάθηκε με την Φ.80410/οικ.9161/2032/ 
18.4.2003 (ΦΕΚ 502/Β/24.4.2003) απόφαση του 
Υπουργού Εργασίας και Κοινωνικών Ασφαλίσεων για 
τηντακτοποίηση του περιεχομένου τωνταχυδρομικών 
σάκκων με τις επιστρεφόμενες κάρτες Κοινωνικής 
Ασφάλισης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 8 του Ν. 2042/92 (75/Α) «Αύ¬ 
ξηση των συντάξεων και άλλες ασφαλιστικές διατάξεις». 

2. Το άρθρο 19του Ν. 2470/97 (ΦΕΚ40/Α) «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες διατάξεις». 

3. Τις διατάξεις του Π.Δ. 372/14.9.95 (201/Α) «Μεταφο¬ 
ρά της Γ.Γ.Κ.Α. από το Υπουργείο Υγείας Πρόνοιας και 
Κοιν. Ασφαλίσεων στο Υπουργείο Εργασίας». 

4. Τις διατάξεις του Π.Δ/τος 388/24.10.01 (254/Α) «Διο¬ 
ρισμός Υπουργών, Αναπληρωτή Υπουργού και Υφυπουρ¬ 
γών». 

5. Την Φ.80410/οικ.9161/2032/18.4.2003 (ΦΕΚ 502/ 
24.4.2003/Β) απόφαση του Υπουργού Εργασίας Κοινωνι¬ 
κών Ασφαλίσεων, «Παράταση Ομάδας Εργασίας που συ¬ 
γκροτήθηκε με την 5128/28.11.2002 (ΦΕΚ 1525/ 
5.12.2002/Β) στη Γενική Γραμματεία Κοινωνικών Ασφαλί¬ 
σεων για την τακτοποίηση του περιεχομένου των ταχυ¬ 
δρομικών σάκκων με τις επιστρεφόμενες κάρτες Κοινωνι¬ 
κής Ασφάλισης, προκειμένου να αποσταλούν στους 
Ασφαλιστικούς Οργανισμούς και Υποκαταστήματα». 

6. Το άρθρο 4 του Α.Ν. 591/67, το άρθρο 3 του Α.Ν. 
43/67 και το άρθρο 32 του Ν. 1759/89. 

7. Την 2/80345/0004/8.11.99 κοινή απόφαση μεταβίβα¬ 
σης εξουσίας υπογραφής. 

8. Η δαπάνη θα βαρύνει τον Λ.Β.Κ.Α. και ανέρχεται στο 
ποσό των δεκαεπτά χιλιάδων εκατόν εξήντα (17.160) €, 
αποφασίζουμε: 

Τον καθορισμό μηνιαίας αποζημίωσης της ομάδας ερ¬ 
γασίας που παρατάθηκε με την Φ.80410/οικ.9161/2032/ 
18.4.2002 (ΦΕΚ 502/Β/24.4.2003) απόφαση του Υπουρ¬ 
γού Εργασίας και Κοινωνικών Ασφαλίσεων ως εξής: 

1. Στις συντονίστριες της ομάδας μηνιαία αποζημίωση 
340 € για την κάθε μία. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

2. Στα μέλη της ομάδας και στις γραμματείς μηνιαία 
αποζημίωση 280 €. Σε περίπτωση μερικής συμμετοχής δι¬ 
καιούχων θα γίνεται ανάλογη περικοπή της αποζημίωσης 
με ευθύνη των συντονιστριών. 

Στους δικαιούχους της ανωτέρω αποζημίωσης κατά τη 
διάρκεια λειτουργίας της Ομάδας Εργασίας, δεν κατα¬ 
βάλλεται καμία άλλη αποζημίωση για υπερωριακή αποζη¬ 
μίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 2003 
Οι Γ ενικοί Γ ραμματείς 

Δημ/κής Πολιτικής Κοιν. Ασφαλίσεων 

Υπ. Οικονομίας Υπ. Εργασίας και 

και Οικονομικών Κοιν. Ασφαλίσεων 

ΙΩΑΝ. ΚΟΥΣΟΥΛΑΚΟΣ ΔΗΜΟΣΘ. ΔΑΣΚΑΛΑΚΗΣ 

-♦- 

Αριθ. 32717 (10) 

Καθορισμός αριθμού θέσεων του Δήμου Κοζάνης, που 
πληρούνται από άτομα που προστατεύονται από το Ν. 
2643/1998 και κατανομή των θέσεων αυτών. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παραγράφων 1 και 2 του άρθρου 3 
του Ν. 2643/1998 (ΦΕΚ 220/τ.Α'/28.9.1998), όπως αντικα- 
ταστάθηκαν από τις διατάξεις της παρ. 3 του άρθρου 31 
του Ν. 2956/2001 (ΦΕΚ 258/τ.Α'/6.11.2001) και της παρ. 3 
του άρθρου 48του Ν. 2972/2001 (ΦΕΚ291/τ.Α'/27.12.2001) 
και της παρ. 1 του άρθρου 11 του Ν. 3051/2002 (ΦΕΚ 
220/τ.Α'/20.9.2002). 

2. Τις διατάξειςτου άρθρου 8του Ν. 3051/2002. 

3. Το με αριθ. πρωτ.: 21032/27.6.2003 έγγραφο του 
Γ ραφείου Προσωπικού του Δήμου Κοζάνης, για την επι¬ 
κείμενη έκδοση προκήρυξης, πλήρωσης είκοσι πέντε (25) 
συνολικώς θέσεων εργασίας τακτικών υπαλλήλων, δια¬ 
φόρων κατηγοριών κλάδων και ειδικοτήτων, για το Δήμο 
Κοζάνης. 

4. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Καθορίζουμε το συνολικό αριθμό των θέσεων εργα¬ 
σίας για το Δήμο Κοζάνης, που πρόκειται να πληρωθούν 
από άτομα που προστατεύονται από τις διατάξεις του Ν. 
2643/1998 σε μία (1). 

Β. Η ανωτέρω θέση δίδεται, στην κατηγορία των Ατό¬ 
μων με Ειδικές Ανάγκες (Α.Μ.Ε.Α.), της περίπτωσης β'της 
παραγράφου 1 του άρθρου 1 του Ν. 2643/1998 και θα κα¬ 
λυφθεί από άτομο της κατηγορίας Δευτεροβάθμιας Εκ¬ 
παίδευσης ΔΕ Προσωπικού Η/Υ (Χειριστών Η/Υ). 

Νομαρχία: Κοζάνης 

Φορέας: Δήμος Κοζάνης 

Κλάδος/Ειδικότητα: ΔΕ Προσωπικού Η/Υ (ΧειριστώνΗ/Υ) 

Κατηγορίας προστασίας: Α.Μ.Ε.Α. 

Θέσεις Ν. 2643/98:1 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2003 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 


Αριθ. Υ4α/ οικ64488 (11) 

Τροποποίηση και συμπλήρωση της Υ4α/106353 ΦΕΚ 750/ 
Β/2003 κοινής υπουργικής απόφασης με θέμα «Τρο¬ 
ποποίηση των Οργανισμών των Γ ενικών Νοσοκομείων 
Παίδων Αθηνών «Π. &Α. ΚΥΡΙΑΚΟΥ» και «ΑΓΙΑ ΣΟΦΙΑ», 
ανακατανομή καθώς και συστάσεις/μετατροπές θέσε¬ 
ων κλάδου γιατρών ΕΣΥ». 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π. Δ/τος 87/86 (ΦΕΚ 32/Α/86). 

2. Τις διατάξεις του άρθρου 6, παρ. 1 του Ν. 2889/01 
(ΦΕΚ37/Α/01). 

3. Τις διατάξεις του Π. Δ/τος 95 (ΦΕΚ 76/Α/10.3.2000) 
"Οργανισμός του Υπουργείου Υγείας και Πρόνοιας", 
όπως τροποποιήθηκε και συμπληρώθηκε με το Π. Δ/γμα 
299 (ΦΕΚ 240/Α/2000). 

4. Τις διατάξεις της παρ. 2 του άρθρου 1 του Ν. 2469/97, 
ΦΕΚ 38/Α/97 και το γεγονός ότι από τις διατάξεις της πα¬ 
ρούσας απόφασης δεν θα προκληθεί επιπλέον δαπάνη σε 
βάρος του κρατικού προϋπολογισμού. 

5. Την 1100383/1330/Α0006, (ΦΕΚ 1485/Β/31.10.01) 
απόφαση ανάθεσης αρμοδιοτήτων στους Υφυπουργούς 
Οικονομικών. 

6. Το 81 Π.Δ/γμα (ΦΕΚ57/Α/02) «Συγχώνευση των Υπουρ¬ 
γείων Εθνικής Οικονομίας και Οικονομικών στο Υπουργείο 
Οικονομίας και Οικονομικών». 

7. Την 3418, (ΦΕΚ 861 /Β/9.7.02) απόφαση ανάθεσης αρ¬ 
μοδιοτήτων στους Υφυπουργούς Υγείας και Πρόνοιας 
Έκτορα Νασιώκα, Ελπίδα Τσουρή καιΔημήτριο Οάνο. 

8. ΤηνΔΙΔΚ/Φ. 1/2/22875 (ΦΕΚ 1480/Β/31.10.01) απόφαση 
ανάθεσης αρμοδιοτήτων στους Υφυπουργούς Εσωτερικών 
Δημόσιας Διοίκησης και Αποκέντρωσης, αποφασίζουμε: 

Η Υ4α/106353 ΦΕΚ 750/Β/2003 κοινή υπουργική από¬ 
φαση με θέμα «Τροποποίηση των Οργανισμών των Γενι¬ 
κών Νοσοκομείων Παίδων Αθηνών «Π. & Α. ΚΥΡΙΑΚΟΥ» 
και «ΑΓΙΑ ΣΟΦΙΑ», ανακατανομή καθώς και συστάσεις/με- 
τατροπές θέσεων κλάδου γιατρών ΕΣΥ», τροποποιείται 
και συμπληρώνεται όπως παρακάτω: 

1. Η παράγραφος Α1, αντικαθίσταται ως εξής: 

Α1. Η Α3β/14125/86 υπουργική απόφαση "Αναμόρφω¬ 
ση του Οργανισμού του Νοσοκομείου Παίδων ”Π. ΚΑΙ Α. 
ΚΥΡΙΑΚΟΥ” (ΦΕΚ 20/Β/87), όπως τροποποιήθηκε και συ¬ 
μπληρώθηκε με τις Α3β/11004/88 (ΦΕΚ 588/Β/88), 
Α3β/14685 (ΦΕΚ 844/Β/88), Α3α/726/91 (ΦΕΚ 387/β/91), 
Υ4α/οικ.8415 (ΦΕΚ 635/Β/93), Υ4α/3875/94 (ΦΕΚ 94/Β/ 
95), Υ4α/6086/96 (ΦΕΚ 723/Β/96), Υ4α/11732/96 (ΦΕΚ 
954/Β/97), Α3β/15933 (ΦΕΚ 770/Β/90) και Α1α/13589/99 
(ΦΕΚ 237/Β/00) αποφάσεις, τροποποιείται όπως παρακά¬ 
τω: 

Στο άρθρο 7 «Διάρθρωση Ιατρικής Υπηρεσίας», 

α) καταργούνται: 

- η Μονάδα Νοσηλείας Μεσογειακής Αναιμίας του Πα¬ 
θολογικού Τομέα 

- το Τμήμα Αιμοδοσίας και η Μονάδα Πλασμαφαίρεσης 
του Εργαστηριακού Τομέα. 

β) συστήνεται ένα (1) Τμήμα Πυρηνικής Ιατρικής. 

γ) το Ακτινοθεραπευτικό Τμήμα το οποίο είχε ενταχθεί 
εκ παραδρομής στον Εργαστηριακό Τομέα εντάσσεται 
στον Παθολογικό Τομέα. 

και οι ανωτέρω τομείς διαμορφώνονται όπως παρακάτω: 
Α' ΠΑΘΟΛΟΓΙΚΟΣ ΤΟΜΕΑΣ 
Α) ΤΜΗΜΑΤΑ 

ΑΙ.Τρία (3) Παιδιατρικά (Δύο (2) για το Κεντρικό και ένα 
(1) για το Παράρτημα) 

Α2. Ένα (1) Καρδιολογικό 
Α3. Ένα (1) Νευρολογικό 
Α4. Ένα (1) Νεφρολογικό 
Α5. Ένα (1) Ενδοκρινολογικό 
Α6. Ένα (1) Ογκολογικό 
Α7. Ένα (1) Δηλητηριάσεων 
Α8. Ένα (1) Ακτινοθεραπευτικό 
Α9. Ένα (1) Αύξησης και Ανάπτυξης 
Β) ΜΟΝΑΔΕΣ 

Β1. Τεχνητού Νεφρού (υπάγεται στο Νεφρολογικό Τμήμα) 
Β2. Μονάδα Διαταραχών και Διαφοροποίησης φύλλου 
(υπάγεται στο Ενδοκρινολογικό τμήμα) 

Β3. Μονάδα Ειδικών θεραπειών (υπάγεται στο Ογκολο- 
γικό Τμήμα) 

Δ. ΕΡΓΑΣΤΗΡΙΑΚΟΣ ΤΟΜΕΑΣ 
Α) ΤΜΗΜΑΤΑ 

Α1. Δύο (2) Μικροβιολογικά 

Α2. Ένα (1) Ακτινοδιαγνωστικό - Ακτινολογικό - Απεικο- 
νιστικής Ιατρικής 
Α3. Ένα (1) Παθολογοανατομικό 
Α4. Ένα (1) Αιματολογικό 
Α5. Ένα (1) Βιοχημικό - Ορμονολογικό 
Α6. Ένα (1) Φαρμακευτικό 
Α7. Ένα (1) Πυρηνικής Ιατρικής 
Β) ΜΟΝΑΔΕΣ 
Β1. Τοξικολογική 


Β2. Υπερήχων (υπάγεται στο Ακτινολογικό - Απεικονι- 
στικής Ιατρικής Τμήμα) 

Κατά τα λοιπά το τροποποιούμενο και συμπληρούμενο 
άρθρο παραμένει ως έχει. 

2. Η παράγραφος Α3 αντικαθίσταται ως εξής: 

Α3. - Η μία (1) κενή θέση κλάδου γιατρών ΕΣΥ, ειδικότη¬ 
τας Αιμοδοσίας, με βαθμό Διευθυντή, η οποία έχει συ- 
σταθείμετηνΑ3β/οικ.7070 (ΦΕΚ382/Β/84) απόφαση, στο 
Γεν. Νοσ/μείο Παίδων Αθηνών «Π. &Α. ΚΥΡΙΑΚΟΥ», μετα- 
τρέπεται με την παρούσα σε μία (1) θέση του ιδίου κλά¬ 
δου, ειδικότητας Ακτινοθεραπευτικής, ομοιόβαθμη, στο 
ίδιο Νοσοκομείο. 

- Η μία (1) κενή θέση κλάδου γιατρών ΕΣΥ, ειδικότητας 
Παθολογικής Ανατομικής, με βαθμό Διευθυντή, η οποία 
έχει συσταθεί με την Α3β/2779 (ΦΕΚ109/Β/86) απόφαση, 
στο Γεν. Νοσ/μείο Παίδων Αθηνών ”Π. & Α. ΚΥΡΙΑΚΟΥ”, 
μετατρέπεται με την παρούσα σε μία (1) θέση του ιδίου 
κλάδου, ομοιόβαθμη, ειδικότητας Πυρηνικής Ιατρικής 
στο ίδιο Νοσοκομείο. 

Κατά τα λοιπά η τροποποιούμενη και συμπληρούμενη 
απόφαση παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ ΣΤ. ΜΠΕΝΟΣ 

ΥΓΕΙΑΣ ΚΑΙ ΠΡΟΝΟΙΑΣ 

ΚΩΝ. ΣΤΕΦΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




